yakhyo/uz-wiki huggingface dataset:
Abul Muin an-Nasafiy

Abul Muin an-Nasafiy (1027-yil — 1114-yil) — kalom ilmi allomasi, mutafakkir olim.

Hayoti 
Abul Muin an-Nasafiy milodiy 1027-yilda Qarshi (Nasaf) shahrida tugʻilgan. Ayrim oʻrinlarda alloma ismiga Ibsoniy qoʻshimchasi ham qoʻshilganligi sababli, uning Ibson qishlogʻida tugʻilganligi haqida taxminlar mavjud.

Taʼlimi 
Abul Muin an-Nasafiyning katta bobosi Makhul Nasafiy Imom Moturidiyning shogirtlaridan boʻlgan. Bobosi Moʻtamid ibn Makhul Nasafiy ham oʻz davrida mashhur hanafiy olimlaridan biri boʻlgan. Lekin kichik Nasafiyning bilimga boʻlga qiziqishi otasi Muhammad ibn Moʻtamid sababli yuzaga kelgan. Mazkur shaxs shaharning peshvo ulamolaridan biri boʻlgan. Abul Muin an-Nasafiy boshlangʻich taʼlimni avval bobosidan, soʻngra otasidan oladi. Keyinchalik esa Abul Yusr Pazdaviyga shogirt boʻlib unda saboq oladi.

Ijodi 
Imom Nasafiy Abbosiylar xalifaligi davrida Samarqand va Buxoro shaharlarda isteqomat qilgan va shu yerda qolib ijod qilgan. U bu shaharlarda tarqalgan notoʻgʻri mazhablarga raddiya bergan hamda shu asnoda koʻplab kitoblarni taʼsnif qilgan. Olimning bugungi kungacha yetib kelgan asari „Tabsirtul adilla fi usuliddin“ kitobi boʻlib, mazkur asar moturidiylik taʼlimotida „Tavhid“ asaridan keyingi ikkinchi oʻrinni egallaydi. Bu kitob moturidiya taʼlimotining dunyo boʻylab tarqalishiga ulkan hissa qoʻshgan.

Shu bilan birgalikda olimning yana koʻplab qoʻlyozma asarlari mavjud boʻlib, ularning hozirgi davrdagi ilmiy amaliy ahamiyati beqiyosdir. Shunday kitoblar orasiga: „At-Tamhid li qovaidit tavhid fi ilmil kalom“, „Moʻtaqidot“, „al-Umda fi usuli fiqh“, „al-Olim val mutaalim“ singari asarlari kiradi.

Shogirdlari 
Abul Muin an-Nasafiyning Samarqand va Buxoroda koʻplab shogirdlari boʻlib, ular ham hanafiy olimlari orasida mashhurlikka erishgan. Shulardan biri Muhammad ibn Ahmad ibn Abu Ahmad Abu Bakr Alouddin Samarqandiy boʻlib, uning „Tuhfatul fuqiho“ nomli kitobi juda katta mashhurlikka erishgan.

Vafoti 
Abul Muin Nasafiy umri davomida mol-dunyoga qiziqmadi. Oʻz davrida yuzaga kelgan muholif firqalarga qarshi turdi va ularning botil ekanligini manbalar bilan isbot etdi. Alloma milodiy 1114-yilda Samarqand shahrida vafot etdi. Uning qabri Qarshi tumanidagi Mu’in an-Nasafiy yodgorlik majmuasi tarkibidagi sagʻanaga dafn etilgan.

Xotirasiga hurmat 
2019-yilning 25-dekabr sanasida Qashqadaryo viloyati hokimlik binosida Abul Muin Nasafiyning maʼrifiy faoliyatiga bagʻishlangan „Jaholatga qarshi maʼrifat bilan kurashgan buyuk alloma“ mavzusidagi xalqaro ilmiy-amaliy konferensiya boʻlib oʻtdi.

Ushbu ilmiy-amaliy konferensiyada Rossiya, Turkiya, Misr, Bangladesh, Tojikiston va Qirg‘iziston singari mamlakatlarning kuchli bilim va salohiyatga ega olimlari hamda yurtimizdagi yetakchi soha mutaxassislari ishtirok etdi. Konferensiya ishtirokchilari Abul Muin Nasafiyning diniy, ilmiy va maʼrifiy faoliyatiga aloqador boʻlgan maʼruzalarini keng ommaga havola etishdi.

Yana qarang 
 Mu’in an-Nasafiy yodgorlik majmuasi

Manbalar

Havolalar 

Qashqadaryoda tugʻilganlar
Masut Fatkulin

Masut Mahmudovich Fatkulin (1949-yil 24-aprelda OʻzSSR Qashqadaryo viloyati Qarshi shahrida tugʻilgan) — rassom, madaniyat arbobi, Rossiya Badiiy akademiyasining akademigi (2012-yil).

Biografiyasi 
1949-yil 24-aprelda Qashqadaryo viloyati Qarshi shahrida tugʻilgan. Rossiyaning Moskva shahrida yashaydi va ishlaydi.

1973-yildan — SSSR Rassomlar uyushmasi, Rossiya Rassomlar uyushmasi aʼzosi, 1993-yildan — Moskva Rassomlar uyushmasi aʼzosi.

1993-yilda A. N. Ostrovskiy nomidagi Toshkent teatr va rassomlik institutini tamomlagan, monumental va dekorativ sanʼat rassomi (professor V. VA. Jmakin).

2001-yilda Rossiya Federatsiyasi Prezidenti huzuridagi Rossiya davlat boshqaruvi akademiyasini huquq yoʻnalishida oʻqib, tamomlagan.

2006-yilda huquq fanlari yoʻnalishi boʻyicha nomzodlik dissertatsiyasini himoya qilgan.

2006-yilda u muxbir aʼzosi, 2012-yilda Rossiya Badiiy akademiyasining Rassomlik boʻlimidan akademigi etib saylangan.

2008-yilda Oʻzbekiston Badiiy akademiyasining xorijiy aʼzosi, 2013-yilda Ukraina Badiiy akademiyasining xorijiy aʼzosi etib saylangan.

Kamoliddin Behzod nomidagi Milliy sanʼat va dizayn instituti YuNESKO kafedrasi mudiri.

1992-yilda u SSSR Rassomlar uyushmasining huquqiy vorisi sifatida Xalqaro rassomlar uyushmalari konfederatsiyasini tuzish tashabbusi bilan chiqdi.

2014-yilda Masut, Londondagi Sotheby’s auktsion uyi koʻrgazmasida MKSH kolleksiyasidagi asarlarni vakillik ishtirokini tashkil qildi.

Madaniyat va sanʼat xodimlari xalqaro ijodiy jamoat birlashmalari „Muvofiqlashtiruvchi kengash“ aʼzosi, MDHga aʼzo davlatlar madaniy hamkorlik kengashi aʼzosi (1995-yildan).

Ijodiy faoliyat 
Asosiy ishlari: „Qish naqshlari“. (1974-yil,80x100), „Quva granatalari“ (1976-yil,80x100), „Nonushta“ (1981-yil, 100x100), „ Ikki qahramon“, „Tinch osmon ostida“ (1984 yil,120x80), „V. I. Lenin. Yangi kun tongida“ (1987-yil,225x110), „Quruq oʻtlar“ (1989-yil,100x80), „Bahor. Avtoportret“(1984-2012-yillar, 80x80), „Gulnora Karimova portreti“ (2013-yil ,100x80), „V. V. Putin. Inauguratsiya“ (2014-yil,200x100), „Jahon yetakchilarining portretlari“ (V. V. Putin, D. A. Medvedev, Si Szinpin, B. Obama, A. Merkel, D. Kameron va boshqalar).

Mukofotlar 

 Doʻstlik ordeni (2006)
 II darajali „Vatanga xizmatlari uchun“ ordeni (2002)
 „Moskvaning 850 yilligi xotirasiga“ medali (1998)
 Rossiya Federatsiyasi Madaniyat vazirligining „Madaniyatdagi yutuqlari uchun“ nishoni (1999)
 Oʻzbekiston Lenin komsomol mukofoti (1978)
 Qarshi shahri faxriy fuqarosi (2007)
 K.Behzod nomidagi Milliy rassomlik va dizayn instituti faxriy professori, Toshkent, Oʻzbekiston (2003).
 Soka universitetining faxriy professori, Tokio, Yaponiya (2005)
 M.Uygʻur nomidagi Davlat sanʼat va madaniyat institutining faxriy professori, Toshkent, Oʻzbekiston (2006).

Badiiy akademiyaning mukofotlari

 Rossiya Badiiy akademiyasining oltin medali (2009)
 Oʻzbekiston Badiiy akademiyasi oltin medali (2009)
 Rossiya Badiiy akademiyasining „Akademiya oldidagi xizmatlari uchun“ oltin medali (2014)

Manbalar 

Toshkent sanʼat instituti bitiruvchilari
Rossiyaning Doʻstlik ordeni sohiblari
Yashayotgan insonlar
Abdumo‘min Ro‘ziyev

Abdumoʻmin Roʻziyev – Geografiya fanlari doktori, professor, Termiz davlat universiteti geografiya kafedrasi asoschisi.

Biografiyasi 
Abdumoʻmin Normurodovich Roʻziyev 1936-yil 18-iyunda Surxondaryo viloyati, Shoʻrchi tumani, Sayrak qishlogʻida tavallud topgan. Oʻrta maktabni muvaffaqiyat bilan tamomlagach Oʻrta Osiyo Davlat universitetining (Oʻzbekiston Milliy Universiteti) geografiya fakultetiga oʻqishga kirgan. 1960-yilda universitetni iqtisodchi-geograf mutaxassisligi bilan yakunlagan.

Ish faoliyati 
Roʻziyev 1960-yildan 1963-yilga qadar SSSR Fanlar akademiyasi tasarrufidagi geografiya ilmiy tadqiqot boʻlimida laborant va kichik ilmiy xodim lavozimlarida faoliyat yuritgan. Ilmiy tadqiqot boʻlimida ishlash davomida yetuk olimlar A. N. Rakitnikov, K. I. Ivanov, Z. M. Akromovlardan maslahatlar olgan. Buning natijasida Roʻziyevda yangi soha hioblangan qishloq xoʻjalik geografiyasiga qiziqish uygʻongan. 1959-yilda Roʻziyev olimlar tomonidan uyushtirilgan „Surxondaryoning ishlab chiqarish kuchlarini oʻrganish“ nomli ilmiy ekspiditsiyada ishtirok etgan. Shu ekspiditsiyadan soʻng Roʻziyev Surxondaryo tabiati, yer osti boyliklari, ishlab chiqarishiga oid qator ilmiy tadqiqotlar olib borgan. Roʻziyev „Surxon-Sherobod vodiysida qishloq xoʻjaligining joylashishi va rivojlanishi“ nomli nomzodlik dissertatsiyasini himoya qilgan. Keyinchalik bu nomzodlik dissertatsiyasi kitobcha holida chop etilgan.

Qarshi Davlat pedagogika instituti 
Roʻziyev 1963-yilda Qarshi Davlat pedogogika institutiga talabalarga dars berish uchun chaqirilgan. 1963-yildan 1978-yilgacha institutda katta oʻqituvchi, dotsent, kafedra mudiri lavozimlarida faoliyat yuritgan.

Termiz Davlat pedagogika instituti 
Roʻziyev 1978-yilda Termiz Davlat pedagogika instituti ish faoliyatini boshlagan. Institutda 1980-yildan 1983-yilgacha ilmiy ishlar boʻyicha prorektor, kafedra mudiri lavozimlarida ishlagan. 1987-ylda „Oʻzbekiston SSR agrosanoat kompleksida teritorial sistemalar va ularni takomillashtirish yoʻllari“ mavzusida doktorlik dissertatsiyasini himoya qilgan.

Ilmiy faoliyati 
Roʻziyevning Oʻzbek sovet va Katta sovet ensiklopediyalarida 59 ta maqolasi chop etilgan. Olim 12 ta monografiya va risolalar, 121 ta ilmiy va 120 ta ilmiy-ommabop maqolalar muallifi xisoblanadi.

Manbalar 

Shaxsiyatlar
Shaxsiyatlar loyihasi maqolalari
Shaxsiyatlar haqidagi chala maqolalar
Zarmas

Zarmas (shuningdek – Zarmast, Zarmos, Zarmost shaklida tallafuz qilinadi) – Oʻzbekistonning qadimiy qishloqlaridan biri. Aholi punkti Qashqadaryo viloyati Yakkabogʻ tumanida joylashgan.

Qashqadaryo viloyati aholi punktlari
Amir Temur dahmasi

Amir Temur dahmasi — Qashqadaryo viloyati Shahrisabz shahrida joylashgan Dor ussiyodat majmuasida joylashgan qadimiy inshoot.

Joylashuvi 
Hazrati Imom majmuasi yoki boshqacha qilib aytganda Jahongir Mirzo maqbarasida joylashgan darvozaxonasidagi qoldiqlaridan taxminan 35 metr sharqda joy olgan.

Tarixi 
Ayrim manbalardagi maʼlumotlarda zikr etilishicha, Amir Temur Shahrisabzda yashab yurgan davrlarda koʻplab meʼmor hamda muhandislarni toʻplagan va o‘g‘li Jahongir Mirzo maqbarasidan taxminan o‘ttiz-qirq qadam narida o‘zi uchun mo‘ljallangan maqbaraning qurilish loyihasini tayyorlashni buyurgan. Shaxsan oʻzi mana shu loyiha bo‘yicha ko‘rsatma va maslahatlarini berib borgan. Loyiha tayyor bo‘lganidan soʻng esa, uni ko‘zdan kechirish uchun kelgan Amir Temur, dahma tarxiga tegishli o‘zgartirishlar ham kiritib, maqbara qurilishini darhol boshlashga buyruq beradi. Qurilish ishlari taxminan 1394-yilda boshlangan.

Tarixshunos olimlarning fikricha ayni shu yerda Amir Temur oʻzi uchun tayyorlagan dahma joylashgan. Mazkur tarixiy inshoot noyob meʼmoriy yodgorlik hisoblanadi. Mazkur hududdagi chuqur arkasimon ravoqlar mavjudligi sababli bu hudud xochsimon shakl hosil qilib qolgan. Uning ravoqlari ohakdoshdan terib chiqilgan. Ravoqning ichki devorlari, arkalarning arxivoltasi yaʼni yuqori qismi tarixiy bitiklar bilan bezab chiqilgan.

Arxeologik izlanishlar 
Arxeologik olimlar mazkur hududda koʻplab izlanishlar amalga oshirishgan boʻlib, jumladan, Y.Gʻulomov bu hududda 1933-yilda olib borgan izlanishlari davomida interyerdagi bitiklarni oʻqishga uringan. Keyinchalik, bu hududda 1942-yilda M.Messon va G.Puchenkovalar bir qator izlanishlar olib borgan. Ular olib borgan tadqiqot natijalariga asosan, bitiklardagi yozuvlar aniqlangan. Unga koʻra, „Dahma bir kishini dafn etish uchun moʻljallangan, oʻzining qatʼiy tusdagi koʻrkamligi va gʻayrioddiy hashamdorligi bilan kishini lol qoldiradi.“ deb yozilgan.

Devoriy bitiklar sulz xatining bir qator uslublarida bitilgan. Shuningdek, unda Qurʼondan olingan bir necha iqtiboslar ham joy olgan. Yana Allohning goʻzal ismlari ham identifikasiyalangan.

Yana qarang 
 Dor ussiyodat majmuasi
 Jahongir Mirzo maqbarasi

Manbalar 

Qashqadaryo meʼmoriy yodgorliklari
Amir Temur
Kondensator-ressor analogiyasi

Koʻzga koʻrinmaydigan elektr toki bilan suv oqimi yoki mexanik qurilmalarning harakati kabi koʻproq tanish jismoniy harakatlar oʻrtasida bir nechta rasmiy oʻxshashliklar mavjud.

Sigʻim boʻlsa, mexanik toʻgʻri chiziqli kondansator bilan bir oʻxshashlik — bu ressor mosligi sigʻimga oʻxshash boʻlgan bahor . Shunday qilib, elektrotexnikada kondansator tenglamani qondiradigan ideal elektr komponenti sifatida aniqlanishi mumkin.

 

bu yerda  = kondansator terminallarida oʻlchangan kuchlanish,  = kondensatorning sigʻimi,  = kondansatkichning terminallari orasidagi oqim va  = vaqt.

Yuqorida keltirilgan tenglama ideal massasiz buloqni tasvirlaydigan shaklga ega:

 , bu yerda:

 prujinaning ikki uchi orasiga qoʻllanadigan kuch,  qattiqlik yoki kuch/joy almashinuvi sifatida aniqlangan bahor konstantasi (muvofiqlikka teskari) va  — buloqning bir uchining tezligi (yoki tezligi), ikkinchi uchi esa sobit.

Eʼtibor bering, elektr holatida oqim (I) zaryadning vaqtga nisbatan oʻzgarish tezligi (Q) sifatida aniqlanadi:

 

Mexanik holatda tezlik (v) vaqtga nisbatan siljishning oʻzgarish tezligi (x) sifatida aniqlanadi:

 

Shunday qilib, ushbu oʻxshashlikda:

 Zaryad chiziqli siljish bilan ifodalanadi,
 oqim chiziqli tezlik bilan ifodalanadi,
 kuch bilan kuchlanish .
 vaqti -vaqti bilan

Bundan tashqari, ushbu oʻxshash munosabatlar qoʻllanadi:

 energiya . Ressorda saqlanadigan energiya , kondansatorda saqlanadigan energiya esa  .
 Elektr quvvati . Bu yerda tezlik va siljishning skalyar mahsuloti sifatida kuchning mexanik tushunchasi bilan sinusoidal qoʻzgʻalish bilan oʻzgaruvchan tok zanjirida quvvat  mahsulotidir, degan elektr tushunchasi oʻrtasida oʻxshashlik mavjud, bu yerda  —  oʻrtasidagi faza burchagi . va , RMS shartlarida oʻlchanadi.
 Elektr qarshiligi (R) mexanik viskoz qarshilik koeffitsientiga oʻxshaydi (tezlikka mutanosib boʻlgan kuch Ohm qonuniga oʻxshash — kuchlanish oqimga mutanosib).
 Massa (m) indüktans (L) ga oʻxshaydi, chunki  esa  . Shunday qilib, indüktans L boʻlgan ideal induktor m massali qattiq jismga oʻxshaydi.

Kondensatorning bu oʻxshashligi mexanik va elektr tizimlarining keng qamrovli empedans analogiyasining bir qismini tashkil qiladi.

Manbalar 
 H. F. Olson, Dynamical Analogies, Van Nostrand, 2 ed, 1958

Fizika
Mexanika
Grigol Imedadze

Grigol (Gia) Imedadze (1980-yil 2-may, Kutaisi, Gruziya SSR, SSSR) — gruziyalik futbolchi.

Faoliyati 
Jamoadagi faoliyatini 1996-yilda Kutaisi „Torpedo-2“da boshlagan va u  jamoada 2 ta gol va 21 ta gol muallifiga aylangan. Keyin asosiy jamoada oʻynadi. 1998-2001-yillarda Torpedo jamoasida 14 ta gol va 52 ta gol uzatmasin oshirgan. 2002-yilda Rossiyaning Alaniya jamoasiga koʻchib oʻtdi va jamoada 2 ta gol muallifi, 10 ta gol uzatmasining muallifiga aylangan. Buning uchun oʻsha yilning 8 martida Rossiya chempionatining 1-turida Moskvaning "Lokomotiv" klubiga qarshi safar oʻyinida debyut qildi. Avgust oyida darvozabon Andrey Paukov bilan birga transferga qoʻyilgandi. 2003-yilda Turkiyaning Kojaelispor jamoasida oʻynagan. Tbilisi jamoasida 2003-yil 2 ta gol uzatmasiga aylandi. 2004-yilda „Tavriya“ safida oʻynadi, u uchun Ukraina chempionatida 10 ta oʻyin oʻtkazdi. Shundan soʻng Gruziyaning turli klublarida oʻynadi. 2005-2007-yillarda Zestafoni jamoasida 9 ta gol muallifi va 38 ta gol uzatmasiga aylandi. Va yana 2007-yilda Torpedo (Kutais) jamoasida 3 ta gol urdi va 10 ta gol uzatmasining muallifiga aylandi. 2007-2008-yillarda Lokomativ (Tbilisi) da 1 ta gol va 11 ta gol uzatmasining muallifiga aylandi. 2010-yilda Oʻzbekistonning "Mashʼal " jamoasida oʻynagan. Faoliyatini 2011-yilda „Samtredia“ klubida yakunlagan. 2008-2009-yillar Gruziyaning Kutaisi shahrining Torpedo-2008 jamoasida oʻynadi. 2011-yil Samtredia jamoasida faoliyatin yuritib 4 ta golga mualliflik qilgan.

Manbalar

Havolalar 

 

1980-yilda tugʻilganlar
2-mayda tugʻilganlar
Yashayotgan insonlar
Gruziyalik erkak futbolchilar
Mashʼal klubi futbolchilari
Oʻzbekistondagi chet ellik erkak futbolchilar
Erkak futbolchilar
Futboldagi erkak hujumchilar
Gruziyalik muhojir erkak futbolchilar
Turkiya Super Ligasi futbolchilari
Rossiya Premyer-ligasi futbolchilari
Ukraina Premyer-ligasi futbolchilari
Oʻzbekiston Pro ligasi futbolchilari
FC Spartak Vladikavkaz futbolchilari
Kocaelispor footballers
SC Tavriya Simferopol futbolchilari
Rossiyadagi chet ellik erkak futbolchilar
Turkiyadagi chet ellik erkak futbolchilari
Ukrainadagi chet ellik erkak futbolchilari
Kyurasao

Kyurasao hududi 444 kvadrat kilometr. Poytaxti - Villems- tad. Aholisi - 160 ming kishi (2018). Milliy bayrami - Mustaqillik kuni, 10-oktabr 2010-yil (Niderlandiya Antil orollaridan). Rasmiy tili - Niderland va papyamento tili. Pul birligi - gulden. Telefon kodi - +599. Vaqt birligi - UTC-4. Internet- domeni - .ap, .cw.

Boshqaruv shakli, aholisi 
Konstitutsion monarxiya. 2010-yili Niderlandlar tarkibidagi Antil orollarining qayta tuzilishi natijasida Niderlandlar Qirolligi tarkibidagi federatsiya sub’ekti hisoblanadi.

Papyamento (78,4%), niderland (9,5%), ispan (6,1%) va ingliz (3.5%) tillarida so‘zlashadi. Nasroniylik asosiy e’tiqod dinidir.

Joylashuvi va tabiati 
Kyurasao Karib dengizidagi kichik Antil orollari guruhidagi orol. Venesuela qirg‘oqlaridan 80 km uzoklikda joylashgan. Shamolga ro‘para orollar guruhida Margaritadan keyin kattaligi bo‘yicha 2-o‘rinda turadi.

Oroldan 11 km janubi-sharqda Kichik Kyurasao joylashgan bo‘lib, u ham Kyurasaoga tegishli. Shimoli-g‘arbda Sint-Kristof- felberg tog'i (372 metr) eng yuqori nuqtasidir. Yiliga 500 mm yog‘inlar yog‘adi. Orol atrofi marjon riflar bilan o‘ralgan. Iqlimi - tropik, passatli. Passat shamollari oroldagi kuchli namlikni pasaytiradi. Kristoffel milliy parki Kyurasao orolidagi eng katta tabiatni muhofaza qilish hududi bo‘lib, tepaliklarda joylashgan. Bu yerda oq dumli bug'u, iguana, dengiz toshbaqasini uchratish mumkin. Kaktuslarning yuzdan ortiq turi, palma, mansaniya uchraydi.

Divi-divi daraxti Orolning milliy timsoliga aylangan.

Tarixi 
Orollar 1499-yili ispaniyalik dengizchi Alonso de Oxeda tomonidan ochilgan. XVI asr boshida bu yerlar Ispaniya protektorati bo'ldi va yirik flot bazasiga aylandi. Ammo bu yerga ko‘chib kelganlar chuchuk suv yetmasligi sababli orolni tark etishdi. Ular o‘rnini gollandiyaliklar egalladi. 1634-yili orollar Gollandiyaning Vest-Indiya kompaniyasi nazorati ostiga o‘tdi. 1863-yili qullikning bekor qilinishi bilan Kyurasao iqtisodiy tanazzulga botdi. 1870-yillarda orolni Germaniyaga sotish bo‘yicha loyiha ko‘rib chiqildi. Ammo AQSh bilan munosabatlarning murakkablashuvi ehtimolidan kelib chiqib bu reja amalga oshmadi.

1916-yilda orolda neftni qayta ishlash zavodi ochildi. 1954-yili hudud yarim avtonom maqomga ega bo‘ldi va Niderlandiya Antil orollari deb nomlandi.

2010-yil 10-oktabrda Niderlandlar va Niderlandlar Antili o'rtasida imzolangan bitimga ko‘ra, Bonayr, Sint-Estatius va Sabaga Niderlandiya avtonom hududlari maqomi berildi. Kyurasao va Sint-Marten esa Niderlandiya Qirolligi tarkibi mustaqil subyektga aylandi. Niderlandlar hukumati mudofaa va tashqi siyosat masalalarini o‘z zimmasiga oldi.

Iqtisodiyoti 
1920-yildan neftni qayta ishlash tarmog‘i hisobiga iqtisodiy jadal rivojlandi.

Kyurasao bojsiz savdo hududi hisoblanadi. Hozirda iqtisodiyot asosini sayyohlik va ofshor biznesi tashkil qiladi.

Tuprog‘i unumsizligi va chuchuk suv yetishmasligi bois qishloq xo‘jaligi kam taraqqiy etgan. Asosiy savdo sheriklari - AQSh, Gvatemala, Singapur, Dominikan Respublikasi, Gaiti, Venesuela va Braziliya.

Havolalar 
https://triplook.me/ru/countries/curacao-island

Manba
Koba karvon saroyi

Koba karvon saroyi — Qashqadaryo viloyati Shahrisabz shahrida joylashgan qadimiy arxeologik yodgorlik. Koba karvon saroyi shuningdek Koba eski karvon saroyi nomi bilan ham mashxur boʻlgan. Karvon saroy 16-asrda qurib bitkazilgan. Bugungi kunda karvonsaroy UNESCO Umuminsoniy qadriyatlar kitobiga kiritilgan boʻlib, davlat muhofazasiga olingan.

Tarixi 
Tarixiy manbalarga koʻra, karvonsaroy 15-asr oxiri 16-asr boshlarida qurib bitkazilgan. Karvonsaroy shaharning markazida joylashgan boʻlib, chor atrofida koʻplab tarixiy yodagorliklar joy olgan. Mazkur karvonsaroy yaqinida bozor oʻrin olgan boʻlib, bu yer asosan shahar ichiga oʻtuvchi shuningdek, bozorga keluvchi karvonlar toʻxtaydigan joy vazifasini ham oʻtagan. Shuningdek, maʼlum muddat mehmonxona sifatida ham foydalanilganligi haqida maʼlumotlar mavjud.

Tuzilishi 
Koba karvon saroyi tarkibida Abdushukur ogʻaliq masjidi ham joylashgan. Choʻpkori imoratning berk xonaqosi, uch tomondan ayvon bilan oʻralgan. Mazkur ayvonlar tomi oʻn ikki ustun asosiga joylashtirgan.

Ayvon devorida kufiy xati asosida „Tayyiba“ kalimasi yozilgan. Bu bitiklar jigarrang boʻlib, ularning yuqoriroq qismida masjid qurilgan yillari: 1304-1886/1889 deb yozilgan.

Muhofazaga olinishi 
Oʻzbekiston Respublikasi mustaqilligidan soʻng karvonsaroyda bir qator taʼmirlash ishlari amalga oshirilgan. Karvonsaroy bugungi kunda ham oʻz faoliyatini yuritib kelmoqda. Karvonsaroy davlat yodgorliklarini saqlash roʻyxatiga ham kiritilgan.

Shuningdek, mazkur obyekt Shahrisabzdagi UNESCO Umuminsoniy qadriyatlar kitobiga kiritilgan yana bir qadimiy qadamjo hisoblanadi.

Boshqa nomlar 
Qamashi tumanida Koʻba nomli qishloq ham mavjud. Bu soʻz moʻgʻul tilida gobi — oʻti kamroq, toshli va qumli dala, dasht shuningdek maydoni choʻl boʻlgan hudud maʼnosini ham anglatadi. Ayni shunday hududda bunyod etilgani sababli ham qishloq nomi Koʻba deb ataladi.

Manbalar 

Qashqadaryo qishloqlari
Oʻzbekiston karvonsaroylari
Andrey Xodikin

Andrey Dmitrievich Xodikin (1986 yil 21 mart, Moskva) — rossiyalik futbolchi va himoyachi.

Karyera
„Torpedo-ZIL“, „Smena-RG Moskva“, „Dinamo“ dubllari, Moskvaning „Nika“, Rossiya IIV, Armanistonning „Pyunik“, „Petrovka 38“, „Sportakademklub“ klublarida oʻynagan klub 2006/07 yilgi mavsumda „Xarkov“da oʻynagan[2].

2011-yilda „Mashʼal“ safida Oʻzbekiston chempionatining oliy ligasida oʻynagan, 2011-yil 24-aprel kuni „Mashʼal“ni oʻz goli bilan olib kelgan Oʻzbekiston chempionatining asosiy sensatsiyalaridan birining muallifiga aylangan. 35 metrlik jarima zarbasi mamlakatning eng nomdor va nomdor klubi Toshkentning „Paxtakor“ jamoasi ustidan gʻalaba qozondi [3].

2012 yilda u Tulaning „Arsenal“ klubiga oʻtdi va u bilan FNLga kirdi. Biroq yangi mavsum oldidan Xodikin jamoadan chetlatildi. 2013 yil 5 iyulda himoyachi Ivanovo Tekstilshchik bilan shartnoma imzoladi [4]. U 10 iyul kuni Rossiya kubogining 1/256 final bosqichida Vladimirning „Torpedo“ jamoasiga qarshi oʻyinda Igor Balashovning 67-daqiqasida oʻrniga maydonga tushdi [5].

Katta akasi Aleksey (1976 yilda tugʻilgan) ham futbolchi edi.

1986-yilda tugʻilganlar
Yashayotgan insonlar
Rossiyalik erkak futbolchilar
Erkak futbol himoyachilari
Mashʼal klubi futbolchilari
Oʻzbekiston Superligasi futbolchilari
Oʻzbekistondagi chet ellik erkak futbolchilar
Alifbo boʻyicha sportchilar
Aleksey Xaletskiy

Aleksey Anatolevich Xaletskiy (belaruscha: Alyaksey Anatolevich Khaletskiy; 1984-yil 19-iyun, Minsk) — belaruslik futbolchi, himoyachi va murabbiy.

Klubdagi faoliyati 
Minsk futbol maktabi tarbiyalanuvchisi boʻlgan u uzoq vaqt BATE safida toʻp surgan, biroq bazada mustahkam oʻrin ololmagan. Keyinchalik Belarusning turli klublarida oʻynagan, Oʻzbekistonda toʻp surgan.

2011 yil yanvar oyida u Belshina Bobruisk bilan shartnoma imzoladi. U 2012 yilgi mavsumning aksariyat qismini jarohat tufayli oʻtkazib yubordi. 2013 yil aprel oyida u Vitebskga koʻchib oʻtdi, ammo 2013 yil avgustida u klubni tark etdi va Slutsk futbolchisiga aylandi[1]. Klubga Birinchi ligada gʻalaba qozonishga yordam berdi.

2014 yilning mart oyida u Granit Mikashevichi bilan shartnoma imzoladi [2]. U asosiy himoyachi sifatida klubni 2014-yilda Birinchi ligada gʻalabaga olib keldi.2015-yilning fevralida u „Gorodeya“ga koʻchib oʻtdi [3]. 2015 yilning dekabrida u kelasi mavsum uchun shartnomasini uzaytirdi[4], ammo 2016 yilgi mavsumda kamdan-kam maydonga tushdi.

Murabbiylik faoliyati 
2017 yil yanvar oyida u „Gorodeya“da murabbiy sifatida ishlay boshladi [5]. 2021 yil yanvar oyida u Gorodets klubini tark etdi va tez orada Gorodeya oʻz faoliyatini toʻxtatdi[6]. Keyinchalik u Polshadagi bolalar jamoalari bilan ishlay boshladi[7].

1984-yilda tugʻilganlar
Yashayotgan insonlar
Belaruslik erkak futbolchilar
Erkak futbol himoyachilari
Oʻzbekistondagi chet ellik erkak futbolchilar
Mashʼal klubi futbolchilari
FC Energetik-BGU Minsk klubi futbolchilari
Alifbo boʻyicha sportchilar
Botir Ahmedov

Botirjon Abdullaevich Axmedov ( ; 1990-yil 20-dekabrda tugʻilgan), Botir Ahmedov Batuxan Gözgeç nomi bilan tanilgan — rossiyalik professional bokschi. U ikki karra super yengil vazn toifasida jahon chempioni unvoniga daʼvogar boʻlib, 2019-yilda WBA (Regular) va 2022-yilda WBA chempionligi uchun kurashgan. Havaskor sifatida 2016-yilgi Olimpiadada Turkiya terma jamoasi sharafini himoya qilgan.

Havaskor boksdagi faoliyati 
Botir Ahmedov 2015-yilda Rossiyaning Checheniston Respublikasining Grozniy shahrida oʻtkazilgan Qodirov nomidagi xalqaro turnirda oltin medalni qoʻlga kiritgan. Shu musobaqa tufayli u sport mutaxasislarining nazariga tushgan.

Ahmedov 2016-yili Turkiyaning Samsun shahrida boʻlib oʻtgan boks boʻyicha Yevropa olimpiya saralash turnirida bronza medalini qoʻlga kiritgan, bu gʻalaba unga 2016- yilgi Yozgi Olimpiada oʻyinlarida ishtirok etishi uchun muhim boʻlgan yoʻllanmani bergan.

Professional boksdagi faoliyati 
Ahmedov 2017-yilning 23-fevralida Rossiyaning Nijniy Tagil shahrida boʻlib oʻtgan Forumda Dmitriy Lavrinenkoni 3-raunddayoq texnik nokautga uchratgan. Bu Botir Ahmedovning professional ilk jangi va gʻalabasiga aylangan.

7-0 (6 KO) rekordini qayd etgach, u 2019-yil 28-sentyabr kuni Los-Anjelesdagi Staples Centerda (Kaliforniya) amaldagi WBA (Regular) super yengil vazn toifasi chempioni Mario Barrios bilan toʻqnash kelgan. Toʻrtinchi raundda raqibidan juda kuchli zarba oʻtkazib yuborganidan soʻng Ahmedov nokdaunga uchragan. Lekin Ahmedov oʻzini tiklab olishga muvaffaq boʻlgan ammo jangning oʻn ikkinchi raundda ikkinchi nokdaunga uchragan. Hakamlar qaroriga koʻraj angda Ahmedov bir ovozdan (UD) ymagʻlubiyatga uchragan koʻpchilik bu aqrorni bnotoʻgʻrideb bhisolashgan Jangda hakam Jeremi Xeys 116-111, hakam Tim Cheatham 115-111 va hakam Zakari Yang 114-112 hisobida Mario Barrios gʻalabasini qayd etishgan.

Oradan uch yil oʻtib, Ahmedov super yengil vazn toifasidagi jahon chempioni unvoni uchun yana kurash olib bora boshlagan, bu safar 2022-yilning 20-avgustida magʻlubiyatga uchramay kelayotgan Alberto Puelloga qarshi 12 raundli jangda WBA chempionligi uchun kurashga kirishgan. Puello Hakamlar qarori bilan jangda gʻalaba qozongan. Ikki hakam Puello uchun jangda 117-111, uchinchi hakam esa 115-113 hisobini qayd etgan. Shu tariqa Ahmedov navbatdagi chempionlik bahsida magʻlubiyatga uchragan.

Manbalar 

Yashayotgan insonlar
1990-yilda tugʻilganlar
Qashqadaryoda tugʻilganlar
Rossiya bokschilari
Alifbo boʻyicha sportchilar
Aleksandr Yudin

Aleksandr Yuryevich Yudin (1949-yil 26-oktabr, Termiz – 1986-yil) – Sovet shosse va trek velosipedchisi, 1970-yillarning birinchi yarmida SSSR terma jamoasida oʻynagan. Turli yoʻnalishlar boʻyicha SSSR chempioni, respublika chempionatlari chempioni, nufuzli koʻp kunlik poygalar gʻolibi va sovrindori, Myunxendagi yozgi Olimpiya oʻyinlari ishtirokchisi. U CSK jamoasini musobaqalarda himoya qilgan, SSSRda xizmat koʻrsatgan sport ustasi (1975).

Biografiya 
Aleksandr Yudin 1949-yil 26-oktabrda Oʻzbekiston SSRning Termiz shahrida tugʻilgan, bolaligi shu yerda oʻtgan. Keyinchalik u Toshkentga koʻchib oʻtdi va u yerda mahalliy beton yoʻlda velosport bilan faol shugʻullana boshladi, CSK jamoasida oʻynadi. Hammasi boʻlib, u turli yoʻnalishlar boʻyicha etti marta SSSR chempioni boʻldi.

Bir qator muvaffaqiyatli chiqishlari tufayli u 1972 yilda Myunxenda boʻlib oʻtgan yozgi Olimpiada oʻyinlarida mamlakat sharafini himoya qilish huquqiga ega boʻldi – jamoadoshlari Vladimir Kuznetsov, Viktor Bikov va Anatoliy Stepanenko bilan birgalikda u jamoada chorak final bosqichiga chiqishga muvaffaq boʻldi. taʼqib turnir jadvali, lekin u yerda u Polsha jamoasi tomonidan magʻlub boʻldi.

1973 yilda Yudin Jazoir koʻp kunlik velopoygasida qatnashdi, u yerda umumiy tasnifda ikkinchi oʻrinni egalladi, shuningdek, Fransiyadagi Circuit de la Sarta poygalarida qatnashdi, u yerda, xususan, ikkinchi bosqichda gʻolib chiqdi. Keyingi mavsumda u Marokashning uch bosqichida eng yaxshi natijani qayd etgan boʻlsa, yakuniy umumjamoa hisobida u ikkinchi pogʻonada edi. 1975 yilda u Fransiyadagi „Brittani“ sayohatining toʻrtinchi bosqichida gʻolib chiqdi, Italiyada „Jiro del Bergamasko“ bosqichining kumush va bronza medali sovrindori boʻldi, Jazoir sayohatining koʻp bosqichlarida birinchi oʻrinni egalladi, shundan soʻng u umumiy hisobda uchinchi boʻldi. tasnifi.

Katta sport yutuqlari uchun u SSSRda xizmat koʻrsatgan sport ustasi faxriy unvoni bilan taqdirlangan. Sport karerasini tugatgandan soʻng, harbiy xizmatchi boʻlib, u armiyada xizmat qilishni davom ettirdi. U Shimoliy kuchlar guruhida xizmat qilgan, mayor unvoniga ega edi.

1986 yilda avtohalokatda vafot etdi.

Toshkentda har yili xizmat koʻrsatgan sport ustasi Aleksandr Yuryevich Yudin xotirasiga bagʻishlangan koʻp kunlik velopoyga oʻtkaziladi.

Manbalar

Havolalar  
 

26-oktyabrda tugʻilganlar
1949-yilda tugʻilganlar
Termizda tugʻilganlar
22-iyulda vafot etganlar
1986-yilda vafot etganlar
SSSRda xizmat koʻrsatgan sport ustalari
Alifbo boʻyicha sportchilar
Alifbo boʻyicha velosipedchilar
Avtohalokatda vafot etganlar
Shahsanem Asfandiyarova

Shahsanem Ibragimbekovna Asfandiyarova (; 1926-yil 8-fevral, Termiz, Oʻzbekiston SSR — 1996-yil 27-oktyabr, Qozon) — sovet tatar aktrisasi. TASSR xalq artisti (1970). RSFSRda xizmat koʻrsatgan artist (1977). Gabdulla Toʻqay nomidagi Respublika mukofoti laureati (1967).

Biografiyasi
Shahsanem Ibragimbekovna Asfandiyarova 1926-yil 8-fevralda Oʻzbekiston SSR Termiz shahrida tugʻilgan. 1939—1940-yillarda Toshkent xoreografiya bilim yurtida tahsil olgan. Oʻzbek opera va balet teatrining balet spektakllarida rol ijro etgan. 1942—1943-yillarda Qozon musiqa kollejida tahsil olgan. 1944-yilda u GITISning tatar studiyasiga oʻqishga kirdi.

1949-yildan u tatar yoshlar teatri truppasiga qabul qilingan. 1950-yildan Tatar akademik teatrida faoliyat yurilgan. U yosh dramatik qahramonlar rollarini oʻynagan. Keyinchalik Shahsanem yoshga bogʻliq, xarakterli rollarni mukammal ijro etgan. U quyidagi rollarni ijro etgan: Dezdemona — „Otello“ (V. Shekspir), Luiza — „Muhabbat va ayyorlik“ (F. Shiller), Nadejda — „Oxirgi“, Tatyana — „Dushmanlar“ (M. Gorkiy), Esmeralda — „Zifa“ (N. Isanbet), Dilbar — „Yelkansiz“ (K. Tinchurin), Ogudalova — „Birsiz qiz“, Tugina — „Soʻnggi qurbonlik“ (A. Ostrovskiy), Xupjamal — „Biz ajrashmaymiz“ (Sh. Shohgali), Marjon — „Guljamal“ (N. Isanbet), Xadicha — „Goʻzal asal“ (Ch. Aytmatov), ​​Kleya — „Qoʻl“ (G. Figeredo), Kalugina — „Tez-tez tabassum!“ (E. Braginskiy, E. Ryazanov), Galkina — „Osmondagi yulduz“ (M. Gorkiy boʻyicha), Pesochinskaya — „Jang“ (A. Galin) va boshqalar.

U 1996-yil 27-oktyabrda Qozon shahrida vafot etdi. Shahsanem Novo-tatar qabristoniga dafn qilingan.

Unvonlar va mukofotlari 

 TASSR xalq artisti (1970)
 RSFSRda xizmat koʻrsatgan artist (1977)
 Gʻabdulla Toʻqay nomidagi Respublika mukofoti (1967).

Manzillar 

 Qozon, Bolshaya Krasnaya koʻchasi, 54.

Manbalar

Adabiyot 

 Ilyalova, I. Asfandiyarova Shahsanem Ibragimbekovna // Xalq artistlari: Ocherklar. — Qozon, 1980. S. 118-122.
 Tatar ensiklopedik lugʻati. — Qozon: Tatariston Respublikasi Fanlar akademiyasining Tatar entsiklopediyasi instituti, 1998 yil.

Havolalar 

 Prezident M. Sh. Shaymiyev Kremlda Tatariston xalq artisti, Rossiya Federatsiyasida xizmat koʻrsatgan artist, mukofot laureati G. Tukay Shahsenem Asfandiyarov
 Qozon Arxivnaya kopiya da aktrisa Shahsenem Asfandiyarovaga yodgorlik lavhasi ochildi.
 Qozon teatr muzeyi//Asfandiyarova Shahsanem Ibragimbekovna  Arxivnaya kopiya -da
Sovet aktrisalari
1996-yilda vafot etganlar
27-oktyabrda vafot etganlar
Termizda tugʻilganlar
1926-yilda tugʻilganlar
8-fevralda tugʻilganlar
Movlud Miraliyev

Movlud Mustafo o'g'li Miraliev () - ozarbayjonlik sambist va dzyudochi, Ozarbayjon terma jamoasi a'zosi. 2008-yil Pekindagi o'yinlarning bronza medali sovrindori. Dzyudo bo'yicha 2003-yilgi jahon chempionatining bronza medali , sambo bo'yicha Yevropa va jahon chempionatlarining chempioni va sovrindori. 100 kilogrammgacha vazn toifasida ishtirok etgan. Sambo bo'yicha xalqaro toifadagi sport ustasi va dzyudo bo'yicha sport ustasi.

Karyera 
1983-yildan sambo bilan shug'ullanadi, keyin dzyudoga o'tadi.

2008-yil,14-sentabr kuni Pekin Yozgi Olimpiada o‘yinlarida 100 kilogramm vazn toifasida ishtirok etib,Movlud Miraliyev bronza medalini qo'lga kiritdi Movlud birinchi uchrashuvda jazoirlik dzyudochi Gassan Azounni mag'lub etdi. Shundan so'ng u Gruziya vakili Levan Jorjoliani ustidan g'alaba qozondi.Chorak finalda esaruminiyalik Daniel Bratani mag'lub etdi. Ammo musobaqaning bo'lajak chempioni mo'g'ulistonlik dzyudochi Naydangiin TuvshinbayarMiraliyevning finalga chiqishiga to'sqinlik qildi. Uchinchi o‘rin uchun kurashda Movlud polshalik sportchi Przemislav Matiyajekni  mag‘lub etdi.

2014-yil sentyabr oyida Malaga(Ispaniya) shahrida dzyudo bo'yicha faxriylar o'rtasida o'tkazilgan jahon chempionatida oltin medalni qo'lga kiritdi.

2016-yil boshida Miraliyev dzyudo bo‘yicha Ozarbayjon terma jamoasini boshqargan.Uning terma jamoa bosh murabbiyi sifatidagi birinchi musobaqasi - Qozondagi Yevropa chempionati bo'ldi , uning jamoasi bitta oltin va bitta kumush medalni qo'lga kiritdi,shuningdek, jamoaviy musobaqada uchinchi o'rinni egalladi.

2016-yildagi Rio-de-Janeyroda boʻlib oʻtgan Olimpiada oʻyinlarida,Miraliyev boshchiligidagi Ozarbayjon terma jamoasi ikkita kumush medalini qoʻlga kiritdi  .

Manbalar

Havolalar 

 Мовлуд Миралиев -judoinside.com saytidagi profili(ingl.)
 Азербайджанский дзюдоист Мовлуд Миралиев занял 7-е место на чемпионате мира 
 14-августа 2008 / 16:46. Мовлуд Миралиев приносит Азербайджану первую «бронзу» в Пекине (Обновлено) 
2008-yilgi Yozgi Olimpiada o'yinlaridagi dzyudochilar
Yashayotgan insonlar
1974-yilda tugʻilganlar
27-fevralda tugʻilganlar
Kitobda tugʻilganlar
Robbie Kay

Robbie Kay (1995-yil 13-sentyabrda tug'ilgan) — britaniyalik aktyor.

Shaxsiy hayot 
1995 yil 13 sentyabrda Angliyaning Xempshir shahrida Ivan va Stefani Kay oilasida tug'ilgan. U erta yoshida Belgiyaning Brussel shahriga ko'chib o'tgan. Uning ikkita katta opasi bor.

2006 yilda uning oilasi Chexiyaning Praga shahriga ko'chib o'tdi va u yerda Praga xalqaro maktabida o'qidi. U 2011 yildan beri Texasning Hyuston shahrida istiqomat qiladi.

Filmografiya

Film

Televizion

Manbalar

Havolalar 
 

1995-yilda tugʻilganlar
Yashayotgan insonlar
Angliyalik erkak aktyorlar
Angliyalik erkak televideniye aktyorlari
Lazizbek Mirzayev

Lazizbek Mirzayev (; 2006-yil 5-oktyabrda tugʻilgan) — oʻzbek futbolchisi, Oʻzbekistonning „Lokomotiv“ (Toshkent) klubi safida yarim himoyachisi pozitsoyasida toʻp suradi.

Klub faoliyati 
„Lokomotiv“ (Toshkent) klubi futbol akademiyasi tarbiyalanuvchisi. 2022-yilning 12-noyabr kuni „Lokomotiv“ning asosiy tarkibidagi debyutini Oʻzbekiston Superligasining „Metallurg“ klubiga qarshi oʻyinida oʻtkazdi. 2023 yilning yanvarida u klub bilan birinchi professional shartnomasini imzoladi.

Terma jamoadagi faoliyati 
2022-yildan 17 yoshgacha boʻlgan Oʻzbekiston terma jamoasida oʻynab kelmoqda. 2023-yilning yozida u oʻz jamoasiga yoshlar oʻrtasidagi Osiyo chempionati yarim finaliga chiqishga yordam berdi.

Manbalar

Havolalar 

 Futbolchining Oʻzbekiston Pro-ligasi saytidagi profili )
 Lazizbek Mirzaev Transfermarkt saytida
 Lazizbek Mirayev Soccerway saytida

5-oktyabrda tugʻilganlar
2006-yilda tugʻilganlar
Toshkentda tugʻilganlar
Yashayotgan insonlar
Alifbo boʻyicha futbolchilar
Oʻzbekistonlik erkak futbolchilari
Erkak futbol yarim himoyachilari
Lokomotiv Toshkent futbol klubi futbolchilari
Oʻzbekiston Pro ligasi futbolchilari
Oʻzbekiston Superligasi futbolchilari
O‘zbekiston yoshlar terma jamoasi futbolchilari
Alifbo boʻyicha sportchilar
Abu Bakra Saqafiy

Abu Bakra Saqafiyning () asl ismi Nufay’ ibn Horis (arab. نُـفَـيْـع ابْـن الْـحَـارِث) boʻlib, u Nofeʼ ibn Horisning ukasi edi. Toif qamali vaqtida qal’adan gʻaltakda osilib tushgani uchun „Abu Bakra“ deb nom olgan.
U harbiy safari chogʻida boshqa bir islom lashkarboshisi Mugʻiyra ibn Shu’ba bilan tortishuvi bilan mashhur. Basrada iqtiqomat qilgan. Rasululloh (s.a.v.)dan 132 ta hadis rivoyat qilgan.

Boshqa manbalarda u Ziyod ibn Abihning oʻgay ukasi sifatida tasvirlangan.

Manbalar 

islom
Aleksey Dmitriev

Aleksey Dmitrievich Dmitriev (1985-yil 19-aprel, Leningrad, SSSR) — rossiyalik futbolchi, himoyachi. „Mashʼal“ klubida 2008-2009-yillda oʻyinlar oʻtkazgan.

1985-yilda futbolchi Dmitriy Barannik oilasida tugʻilgan, 1988-yilda Barannikning rafiqasi jamoadoshi Sergey Dmitrievnikiga ketgan. Shu munosabat bilan, Aleksey Dmitrievning oʻgʻli hisoblanadi va uning familiyasini oladi, garchi otasining ismini Barannikdan meros qilib olgan boʻlsada.

U Valeriy Zolin murabbiyligidagi „Zenit“ sport maktabida futbol bilan shugʻullangan. 2004-2006-yillarda Sankt-Peterburgning „Discovery“ va „Bee Line SPb“ havaskorlar futbol ligasi klublarida oʻynagan. 2006-yilgi mavsum oʻrtalarida otasi murabbiylik qiladigan ikkinchi diviziondagi Petrotrest klubiga havaskorlar futbol ligasi (8×8) oʻtdi (15 ta gol uzatmasini amalga oshirdi, biita ham gol ura olmadi). Oʻz nomini „Dinamo“ ga oʻzgartirgan klubda keyingi yilning birinchi davrasini oʻtkazdi (14 ta gol uzatmasini amalga oshirdi, bitta ham gol ura olmadi). U mavsumning ikkinchi yarmini Yegoryevsk Saturn shahrida oʻtkazdi (8 ta gol uzatmasini amalga oshirdi, gol urmadi). 2008-yilning boshida Petrozavodsk havaskor Kareliya tarkibida bitta oʻyin oʻtkazdi. Iyul oyida oliy ligadan Oʻzbekistonning „Mashʼal“ klubiga oʻtdi (13 ta golga uzatmani amalga oshirdi). U 2008-yilgi mavsumda ikkita, keyingi mavsumda esa 11 ta oʻyin oʻtkazdi. 2009-yilgi mavsum oxirida Tosno Rouenda havaskorlar futbol ligasi (8×8) oʻynadi. 2011-2013-yillarda — „Volxov“ FSC havaskorlar futbol ligasi (8×8) tarkibida.

Manbalar

Havolalar 

 
1985-yilda tugʻilganlar
19-aprelda tugʻilganlar
Sankt-Peterburgda tugʻilganlar
Yashayotgan insonlar
Rossiya futbolchilari
Mashʼal klubi futbolchilari
Oʻzbekistondagi chet ellik erkak futbolchilar
Aymoq (qishloq)

Aymoq — Qashqadaryo viloyati Chiroqchi tumanida joylashgan qishloq. Qishloq nomi turkiy hamda moʻgʻul tillarining aralashmasi asnosida paydo boʻlgan. Qishloq moʻgʻul istilosidan soʻng vujudga kelgan. Oʻz davrida bu hududda asosan aymoq urugʻining vakillari isteqomat qilgan. Qishloq nomi Zahiriddin Muhammad Bobur qoʻlyozmalarida ham tilga olinadi.

Etimologiyasi 
Mazkur qishloq nomiga asos boʻlgan soʻz turkiy va moʻgʻul tillariga mansub boʻlib, juda qadimiy kalima hisoblanadi. Moʻgʻul tilida aymag/aymak soʻzi maʼmuriy-hududiy birlik, qabila maʼnolarini anglatadi. Shu bilan birgalikda, Afgʻonistonda koʻchmanchi tarzda hayot kechiruvchi, eroniylar yerlik aholini aymoq, choraymoq deb ham atashgan.
Zahiriddin Muhammad Boburning „Boburnoma“ asarida bu hududda atrok, aymoq, aʼrob, sort, tojik va afgʻon xalqlari isteqomat qilganligi zikr etiladi. Shuningdek, Afgʻonistonda yashaydigan turkiy tilli aholini ham aymoq deb atashadi. Bugungi kunda, Fargʻona va Qashqadaryo hududida yashovchi aymoqlar oʻzlarining asl etnik mansubligini unutib, yerlik aholi bilan aralashib, ular tarkibiga singib ketishgan. Aymoq soʻzining oʻzi qishloq nomi sifatida saqlanib qolingan.
Aymoq soʻzi Movarounnahr, Xurosonda koʻplab maʼnolarni anglatgan. Etnolog olim Balkis Karmishevaning olib borgan tadqiqotlariga koʻra, Qashqadaryo-Surxondaryo hududida, Turkmanistonda sodir etilgan arab istilosiga qadar oʻtgan davrni aymoq zamoni yoki aymoqi deb nomlashgan. Qashqadaryo hududidagi eng qadimiy mahalliy xalqlardan biri ham ayni aymoqlar hisoblanadi. Aymoq qishlogʻiga nom qabila nomi asosida qoʻyilgan. Sababi mazkur urugʻ qadimiy oʻtroq aholining umumiy birlikdagi atalishi ham hisoblangan.

Manbalar

Havolalar 
  Qashqadaryo viloyati statistika boshqarmasi

Chiroqchi tumani aholi punktlari
Nazar Eshonqul

Nazar Eshonqul (15-iyun 1962-yil Qashqadaryo viloyati Qamashi tumani) – Oʻzbekiston Yozuvchilar uyushmasi aʼzosi, yozuvchi, senarist, telejurnalist.

Tarjimai holi 
Nazar Eshonqul 1962-yil 15-iyun kuni Qashqadaryo viloyati Qamashi tumanidagi Tersota qishlogʻida dunyoga kelgan. 1979-yilda Oʻrta maktabni tamomlab Toshkent davlat universitetining jurnalistika fakultetida tahsil oldi (1981—1986) va oʻshu yerda aspiranturani ham (1986—1991) davom ettirdi.

Faoliyati 
 Oʻzbekiston yozuvchilar uyushmasida;
 „Yozuvchi“ gazetasida;
 „Jahon“ adabiyoti jurnalida oʻz faoliyatini olib bordi.

Asarlari 
Nasrimizning oʻtgan asr 80–90-yillardagi yanglanishi odatiy anʼanaviy yoʻldan birmuncha oʻzgacharoq kechdi, XIX asr oxiri – XXasr boshlarida Gʻarbda paydo boʻlgan adabiy oqimga oʻxshash sifatlar paydo boʻldi. Shu oʻrinda yozuvchi Nazar Eshonqul oʻzbek nasriga, ayniqsa, hikoyachiligiga oʻzgacha ovoz va ruh olib kirdi. U mana shu janrni Sharq va Gʻarb adabiyoti anʼanalari bilan uygʻunlashtirayotgan adiblar qatoridan joy olgan. Uning dastlabki asari – „Urush odamlari“ qissasi (1989). Shundan soʻng „Momoqoʻshiq“ (1991), „Yalpiz hidi“ (1996) „Ufq ortidagi quyosh“, „Maymun yetaklagan odam“ (2004), „Shamolni tutib boʻlmaydi“(2005), „Shaftoli guli“ (2011) nomli bir qator kitoblari nashr etildi.

Nazar Eshonqul haqidagi fikrlar 
Oʻzbekiston Qahramoni Ibrohim Gʻafurov yozuvchi haqida shunday deydi: „Nazar Eshonqul mening nazarimda bizning oʻzbek adabiyotida dunyo adabiyotlarining eng ilgʻor oqimlari va usullarini chuqur oʻrganagan va oʻz asarlarida targʻib qilgan“.

Alisher Navoiy nomidagi Toshkent davlat oʻzbek tili va adabiyoti universiteti professori Bahodir Xoliqov shunday fikrlarini bildirgan: „Nazar Eshonqul asarlari orqali Yevropa, shuningdek, Lotin Amerikasi yozuvchilarining asarlarini ham toʻgʻri tushunish, ularning asarlarini anglash, his etish imkoniyatiga ham ega boʻlamiz“.

Mukofotlari 
Nazar Eshonqul 1999-yili „Shuhrat“ medali bilan taqdirlangan.

Manbalar 

Oʻzbekiston yozuvchilari uyushmasi aʼzolari
Oʻzbekiston Milliy universiteti bitiruvchilari
Rustam Murodov

Rustam Murodovich Murodov (1956-yil 2-yanvar, Gʻallaorol tumani, Jizzax viloyati, Oʻzbekiston SSR) — oʻzbekistonlik olim, texnika fanlari doktori (2004), professor (2008).

Biografiyasi 
Rustam Murodov 1956-yil 2-yanvar Gʻallaorol tumanida tugʻilgan. 1976-yilda oshkent toʻqimachilik va yengil sanoat institutini muhandis-mexanik mutaxassisligi boʻyicha tugatgan. 1976—1977-yillarda Toshkent toʻqimachilik va yengil sanoat instituti kichik ilmiy xodimi, 1977—1980-yillarda Toshkent toʻqimachilik va yengil sanoat instituti aspiranti, 1980—1984-yillarda Toshkent toʻqimachilik va yengil sanoat instituti „Paxtani dastlabki ishlash“ kafedrasi assistenti, 1984—1985-yillarda Toshkent toʻqimachilik va yengil sanoat instituti Namangan filiali „Texnikaviy mexanika“ kafedrasi katta oʻqituvchisi, 1985—1992-yillarda Toshkent toʻqimachilik va yengil sanoat instituti Namangan filiali „Texnikaviy mexanika“ kafedrasi mudiri, 1992—1995-yillarda Namangan muhandislik-iqtisodiyot instituti „Texnikaviy mexanika“ kafedrasi mudiri, 1995—2000-yillarda Namangan muhandislik-iqtisodiyot instituti Ilmiy boʻlim boshligʻi, 2000—2017-yillarda Namangan muhandislik-iqtisodiyot instituti ilmiy ishlar boʻyicha prorektori lavozimda ishlagan. 2017-yildan Namangan muhandislik-texnologiya institutining  „Tabiiy tolalarni dastlabki ishlash texnologiyasi“ kafedrasi professori. 2023-yildan Namangan to'qimachilik sanoati instituti "To'qimachilik tolalari muhandisligi" kafedrasi professori.2

Ilmiy faoliyati 
Rustam Murodov 400 dan ortiq ilmiy ishlar muallifi. 2004-yilda Toshkent toʻqimachilik va yengil sanoat institutida „Paxtani dastlabki texnologiyasida tashish jarayonining samaradorligini oshirish asoslari“ mavzusida doktorlik dissertatsiyasini himoya qilgan. 2008-yilda professor ilmiy unvoni berildi.

Mukofoti
 Shuhrat medali (2002).
 Xalq xo’jaligi yutuqlari ko’rgazmasining kumush medali sovrindori
 Ixtirochilar va ratsionalizatorlar harakati a’lochisi

Manbalar 

Oʻzbekiston olimlari
Fan doktorlari
Professorlar
Olimjon Sarimsoqov

Olimjon Sharipjanovich Sarimsakov (1963-yil 16-oktyabr, Uchqoʻrgʻon tumani, Namangan viloyati, Oʻzbekiston SSR) — oʻzbekistonlik olim, texnika fanlari doktori, professor.

Biografiyasi 
Olimjon Sarimsakov 1963-yil 16-oktyabr Uchqoʻrgʻon tumanida tugʻilgan. 1981—1986-yillarda Toshkent toʻqimachilik va yengil sanoat institutida tahsil olgan. 1986—1988-yillarda Toshkent toʻqimachilik va yengil sanoat instituti Namangan filiali kichik ilmiy xodimi, 1988—1991-yillarda Toshkent toʻqimachilik va yengil sanoat instituti aspiranti, 1992—1993-yillarda Namangan muhandislik iqtisodiyot instituti assistenti, 1993—1995-yillarda Namangan muhandislik iqtisodiyot instituti ilmiy kengash kotibi, 1995—1996-yillarda Namangan muhandislik iqtisodiyot instituti Marketing va buxgalteriya hisobi kafedrasi dotsenti, 1996—1999-yillarda Namangan muhandislik iqtisodiyot instituti iqtisod fakulteti dekani oʻrinbosari, 1999—2000-yillarda Namangan muhandislik iqtisodiyot instituti xalqaro aloqalar boʻlimi boshligʻi, 2000—2006-yillarda Uchqoʻrgʻon iqtisodiyot kolleji direktori, 2006—2009-yillarda Namangan viloyati oʻrta maxsus kasb-hunar taʼlimi boshqarmasi oʻquv tarbiya jarayonlariga ilmiy-metodik rahbarlik qilish boʻlimi boshligʻi, kadrlar tayyorlash va ularning mehnatidan foydalanish monitoringini olib borish boʻlimi guruh rahbari, boshqarma boshligʻining oʻrinbosari, 2009—2012-yillarda Namangan viloyati oʻrta maxsus, kasb-hunar taʼlimi boshqarmasi boshligʻi, 2012—2017-yillarda Namangan muhandislik-texnologiya instituti dotsenti, katta ilmiy xodim-izlanuvchisi vazifasida faoliyat koʻrsatgan. 2018-yildan Namangan muhandislik-texnologiya instituti Tabiiy tolalarni dastlabki ishlash texnologiyasi kafedrasi mudiri, professori. 2023-yildan Namangan toʻqimachilik sanoati instituti Toʻqimachilik mashinalari fakulteti dekani. Oʻzbekiston Liberal demokratik partiyasi aʼzosi..

Ilmiy faoliyati 
2017-yilda doktorlik dissertatsiyasini himoya qilgan. 150 dan ortiq ilmiy va 12 ta oʻquv-uslubiy ishlar, 3 ta monografiya muallifi.

Manbalar 

Oʻzbekiston olimlari
Fan doktorlari
Professorlar
Oʻzbekiston Liberal-demokratik partiyasi a’zolari
Aleksandr Grebinyuk

Aleksandr Viktorovich Grebinyuk (1981-yil 23-iyun) — ukrainalik futbolchi, hujumchi.

Oʻyin karyerasi 
U Ukraina chempionatining ikkinchi ligasida Komsomol FK „Gornyak-Sport“ va Poltavaning „Vorskla“ dublida oʻynay boshladi. 2000-yilda Krivbasga koʻchib oʻtdi va yerda oʻsha yilning 12 iyunida Prikarpattyaga qarshi oʻyinda oliy ligada debyut qildi. Oʻyinning 60-daqiqasida Aleksandr Palyanitsa oʻrniga maydonga tushgan Grebinyuk 81-daqiqadayoq Ivano-Frankivsk jamoasi darvozasiga gol urdi. Bu debyut gol futbolchining oliy diviziondagi faoliyatidagi yagona gol boʻldi.

Toʻrt mavsumda Krivoy Rixliklar jamoasining asosiy hujumchisi boʻla olmagan Grebinyuk 2003-yilda Prikarpatyaga koʻchib oʻtdi va oxir-oqibat oʻz nomini Spartak (Sumi) ga oʻzgartirdi. Keyin u quyi diviziondagi „Nikolayev“, „Aleksandriya“, „Desna“, „Lvov“, „Niva“ (Ternopol) va „Poltava-2-Karlovka“ jamoalarida oʻynadi. Eng muvaffaqiyatlisi „Aleksandriya“dagi oʻyinlar davri boʻldi, unda Grebinyuk 103 ta oʻyin oʻtkazib, 28 ta gol urdi. 2005-yil sentyabr-oktyabr oylarida Aleksandr ketma-ket ettita oʻyinda iskandariyaliklarning raqiblariga gol urdi. Seriyaning soʻnggi oʻyinida hujumchi „Zvezda Kirovohrad“dan kelgan qoʻshnilar darvozasiga xet-trik qayd etdi.

Desna Chernihiv 
Shundan soʻng, 2008-yilda u Chernigov shahridagi „Desna Chernigov“ klubiga bir mavsum davomida qoʻshildi va u yerda 29 oʻyin oʻtkazdi va 4 gol urdi.

Mashʼal 
2009-yilning yozida Oʻzbekistonning „Mashʼal Muborak“ jamoasini himoya qilib, xorijga yoʻl oldi va u yerda 27 ta oʻyin oʻtkazib, 3ta gol urdi. 2010-yilning yozida Ukrainaga qaytib, Lvov bilan shartnoma imzoladi.

Desna Chernihiv 
2011-2012-*yilgi mavsum Desna Chernihivda boshlangan, ammo sentyabr oyidan beri Nyva Ternopil ranglarini himoya qilmoqda. Oleksandrning soʻnggi professional klubi „Karlivka“ boʻlib, 2012/13-yilgi mavsumning yoz-kuz qismida himoya qilgan.

Shundan soʻng 2013-2014-yillarda „Globyne“ (Globyne) va 2015-yilda „Rokyta“ (Rokita qishlogʻi) havaskor jamoalarida oʻynagan.

Manbalar 
23-iyunda tugʻilganlar
1981-yilda tugʻilganlar
Yashayotgan insonlar
Ukraina futbolchilari
Mashʼal klubi futbolchilari

Oʻzbekistondagi chet ellik erkak futbolchilar